ПРОТОКОЛ № 13

от заседание на Комисия „Съдебна карта, натовареност и 
съдебна статистика” към Съдийската колегия
на Висшия съдебен съвет

10 април 2017 г.
/понеделник - 10,00 часа/

	Днес, 10 април 2017 г. (понеделник), от 10,00 часа се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ

ГАЛИНА КАРАГЬОЗОВА 
КАМЕН ИВАНОВ  - отсъства
МАРИЯ КУЗМАНОВА  отсъства
СОНЯ НАЙДЕНОВА

	

Присъстват от администрацията на ВСС експертни сътрудници към комисията: Румен Митев - началник-отдел "САОД", дирекция "ИТСС"; Емилия Петкова – главен експерт в отдел „САОД”, дирекция "ИТСС”.

След разисквания по предварително обявения дневния ред

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

Включва към дневния ред за днешното заседание следните допълнителни точки:
- Предложение за провеждане на среща с Ричард Гейбриъл – съдия във Върховния съд на щата Колорадо, САЩ - като точка 7 от дневния ред;
- Информация във връзка с решение на Съдийската колегия на ВСС по протокол № 11/05.07.2016 г., т. 25 - като точка 8 от дневния ред

ПО ДНЕВНИЯ РЕД:

1. ОТНОСНО: Обобщени статистически таблици за дейността на съдилищата за 2016 година

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1.1. Приема за сведение обобщените статистически таблици за дейността на апелативните, окръжните, военните, административните, специализираните и районните съдилища за 2016 г., изготвени съгласно чл. 30, ал. 5, т. 13 от Закона за съдебната власт.
1.2. Предоставя на главния секретар на ВСС обобщените статистически таблици по т. 1.1. (в електронен вид) за включване в дневен ред за заседание на съдийската колегия на 18.04.2017 г., заедно със следното ПРЕДЛОЖЕНИЕ:
ДО
ЧЛЕНОВЕТЕ НА ВСС
ОТ СЪДИЙСКАТА КОЛЕГИЯ

Комисия „Съдебна карта, натовареност и съдебна статистика“ предлага на Съдийската колегия на ВСС да приеме следното решение:

ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И :
1. Приема обобщените статистически таблици за дейността на апелативните, окръжните, военните, административните, специализираните и районните съдилища за 2016 г., изготвени съгласно чл. 30, ал. 5, т. 13 от Закона за съдебната власт.
2. Данните, съдържащи се в обобщените статистически таблици за дейността на съдилищата за 2016 г. да бъдат взети предвид при изготвянето на анализа, предвиден по § 11 от ПЗР на Правилата за оценка на натовареността на съдиите, действащи от 1 април 2016 г.
3. Ежегодният анализ на натовареността на съдилищата за календарната 2016 г. по чл. 30, ал. 5, т. 12 от ЗСВ, да бъде изготвен, както и до сега - на база данните, съдържащи се в приетите обобщени статистически таблици за дейността на съдилищата за 2016 г.
4. Обобщените статистически таблици за дейността на съдилищата за 2016 г. да се публикуват на интернет-страницата на ВСС в раздел „Съдебна статистика“.

2. ОТНОСНО: Извлечение от протокол № 13/03.04.2017 г. от заседание на Комисия по правни и институционални въпроси към Пленума на ВСС относно писмо от Министерство на правосъдието с искане за предоставяне на обобщена информация за напредъка по Механизма за сътрудничество и оценка /МСО/ за първото тримесечие на 2017 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

2.1. Приема изготвената от Красимира Василева – началник отдел ЮОДКВСС", дирекция „Правна“ на ВСС информация за напредъка на България по Механизма за сътрудничество и оценка за първото тримесечие на 2017 г. по отношение дейността на Комисия „Съдебна карта, натовареност и съдебна статистика“ на ВСС.
2.2. Изпраща информацията по т. 2.1. на дирекция „Международна дейност“ на ВСС, за обобщаване.

3. ОТНОСНО: Извлечение от протокол № 11/13.03.2017 г. от заседание на Комисията по атестирането и конкурсите към СК на ВСС във връзка с решение на КСКНСС по протокол № 9/06.03.2017 г., т.2.
/отложена точка 11 по протокол № 11/27.03.2017 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

3.1. Отлага разглеждането на точката за следващото заседание на комисията.

4. ОТНОСНО: Извлечение от протокол № 14/03.04.2017 г. от заседание на Комисията по атестирането и конкурсите към СК на ВСС относно предложение от административния ръководител – председател на Окръжен съд – Благоевград за увеличаване на щатната численост на съда

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

4.1. Отлага разглеждането на точката за следващото заседание на комисията.

5. ОТНОСНО: Решение на Съдийската колегия по Протокол № 14/04.04.2017 г., т. 19.

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

5.1. Приема за сведение Решение на Съдийската колегия по Протокол № 14/04.04.2017 г., т. 19.
5.2. Изразява следното становище: Подкрепя изразеното в писмото становище за разширяване на мрежата с включване на съдии от районните съдилища, за което следва да се изменят Правилата за дейност. Подкрепя направеното предложение за изменение на Наредбата за атестиране, дейността им да бъде отчитана при атестиране, за което Комисията по атестирането и конкурсите към СК на ВСС следва да намери подходяща форма.
С оглед предложението за отчитане на дейността им в Системата за изчисляване на натовареността на съдилищата КСКНСС предлага на Комисията по атестирането и конкурсите към СК на ВСС да изпрати до всички членове на двете мрежи запитване под формата на анкетно проучване, в която всеки от членовете на мрежата да попълни на годишна база колко време в часове отделя във връзка с ангажиментите си в мрежата извън случаите на командироване с решение на Съдийската колегия.
5.3. Изпраща становището по т. 5.2. на Комисията по атестирането и конкурсите към СК на ВСС по компетентност, във връзка с чл. 18, ал.2, б. „д“, т.3 от Правила за работа на Съдийската колегия на ВСС.

6. ОТНОСНО: Доклад от Съвета за координиране действията на ОСВ по участие в международни проекти и програми към ВСС от 06.04.2017 г. относно изразяване на съгласие за участие на ВСС по Програмата за подкрепа на структурните реформи във връзка със заявка с искане за техническа подкрепа по Програмата.

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

6.1. Изразява следното становище: Комисията е взела предвид всички аргументи, изложени в предоставения от главния секретар Доклад от Съвета за координиране действията на органите на съдебната власт по участие в международни проекти и програми към ВСС, както и допълнителни такива, поради което Съдийската колегия на ВСС с решение по протокол № 14/04.04.2017 г., т.16 е приела решение, с което предлага на министъра на правосъдието да предприеме необходимите действия за отправяне на искане до Службата за подкрепа на структурните реформи на Европейската комисия за оказване на техническа помощ във връзка с изпълнението на цел 3.4.5. и  3.6.1. от Пътната карта за изпълнението на Актуализираната стратегия за продължаване на реформата на съдебната система.
6.2. Изпраща становището по т. 6.1. на КПИВ за сведение.

7. ОТНОСНО: Предложение за провеждане на среща с Ричард Гейбриъл – съдия във Върховния съд на щата Колорадо, САЩ
/Докладва се от председателя на комисията./

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

7.1. Приема направеното предложение за провеждане на среща с Ричард Гейбриъл – съдия във Върховния съд на щата Колорадо, САЩ, като определя дата на срещата – 19.04.2017 г., 11,00 часа в сградата на ВСС.
7.1. На срещата по т. 7.1. да бъдат поканени всички членове на Висшия съдебен съвет, като за целта да се постави покана на информационното табло на ет.3 в сградата на ВСС.

8. ОТНОСНО: Информация във връзка с решение на Съдийската колегия на ВСС по протокол № 11/05.07.2016 г., т. 25.

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

8.1. Да се изиска актуална информация за периода 01.10.2016 г. – 31.03.2017 г. от председателите на апелативните съдилища, за дела по чл. 279, 280,281, ал.1 НК, чл. 64 и чл. 65 НПК, разпити пред съдия свързани с посочените  текстове, други ЧНД свързани с посочените НОХД, общ брой НОХД и общ брой ЧНД и от административните съдилища брой дела по ЗУБ и брой дела ЗЧРБ.
8.2. Възлага на отдел „САОД” към дирекция "ИТСС" да обобщи изисканата актуална информация по т. 8.1.
8.3. След изготвяне на обобщената справка с актуалната информация по т. 4.1., да се направи Допълнение към Анализа на дейността на пограничните съдилища, приет от СКВСС на 05.07.2016 г. 

ПРЕДСЕДАТЕЛ
					НА КСКНСС:               /п/
								КАЛИН КАЛПАКЧИЕВ